**Tehtävä kulttuurista**

**Opetuskokonaisuus: suomalaisuus**

Elämänkatsomustiedon opetussuunnitelman mukaan 1-5 lk:n oppilaan tule osata hahmottaa

suomalaisuus osana maailman kulttuurista monimuotoisuutta. Tutustumalla suomalaisena

olemisen erityispiirteisiin oppilas rakentaa identiteettiään suomessa asuvana lapsena.

tutustumme samalla myös oman lähiympäristön/asuinpaikan erityispiirteisiin. Oman koulumme

opetussuunnitelmaan kuuluu Kotiseutu –niminen oppiaine. Virallisesti se on 56.

luokkien aine, mutta myös muut luokkaasteet

käyvät asiaa osittain läpi.

1.tunti

Rajamäen historiaa.

Ohjelma: CD:ltä laulu ”Matkustan ympäri maailmaa”Keskustelua laulun sisältämistä

maista. Missä me asumme? (Maa, paikkakunta). Tutkitaan kartalta missä päin Suomea

Nurmijärven kunta ja siellä Rajamäki sijaitsee.

Tietoa Rajamäen historiasta. Käydään ankkalammella ja samalla tutkitaan Primalcon vanhojen

rakennusten ulkonäköä. Takaisin tullessa kuljetaan Tykkitorninmäen kautta. Tykkitornien

historiaa.

2. tunti

Rajamäen historiaa Tykkitorninmäen rakennuksiin tutustuen.

Ohjelma: jaetaan lapsille alueen kartta. Käydään karttaa hieman läpi piirtoheittimen avulla.

Jaetaan lapset pieniin ryhmiin, joissa jokaisessa on sekä pieniä, että vähintään yksi 34.

luokan

oppilas. Jokainen ryhmä saa kartalta yhden kohteen, jota he tutkivat ja kertovat seuraavalla

kerralla muulle ryhmälle. Tällä reissulla myös piirretään kuva valitusta kohteesta.

3. tunti

Edellisen tunnin purkua.

Ohjelma: Tehdään ryhmän esitys kohteesta valmiiksi ja esitetään se muille. Mikäli aikaa jää,

opettaja voi kertoa lisää Rajamäen alueen historiasta.

4.tunti

Suomalaisuus ja suomen kulttuurista osia.

Ohjelma: CD:ltä laulu ”Olen suomalainen” tai ”Matkustan ympäri maailmaa”. Opettaja lukee

pätkän sadusta Gulliverin matkat kirjasta Oikean ja väärän lukukirja. Vaihtoehtoisesti voidaan

lukea myös koko satu. Tarinan jälkeen keskustellaan kääpiöiden toiminnasta ja

käyttäytymisestä. Tullaan siihen tulokseen että eri kansoilla on erilaisia tapoja, jotka meistä

saattavat tuntua oudoilta. Johdatellaan keskustelua suomalaisten tapaan viettää erilaisia

juhlapäiviä: merkkihenkilöiden päivät (Runeberg, Aleksis Kivi – tietenkin, koska asumme

Nurmijärven kunnassa!, Agricola), äitienpäivä, isänpäivä, juhannus, uusi vuosi,

itsenäisyyspäivä, Kalevalan päivä, laskiainen.

Pienissä ryhmissä lapset valitsevat yhden juhlapäivän, josta tekevät kollaasijulisteen, joka

esittelee tämän juhlan viettotapoja Suomessa.

Tehtävä seuraavaa tuntia varten: tuo mukanasi jokin vanha esine (jos saat kotoa luvan tuoda

sen). Kysele kotoa, mihin ja miten esinettä on käytetty, kenelle se on kuulunut ja kuinka se on

teille tullut.

5. tunti

Kansanperinne

Ohjelma: (Opettaja on pukeutunut feresiin tai kansallispukuun)Tutustutaan opettajan ja

oppilaiden tuomiin esineisiin, järjestetään ne näyttelyksi luokkaan tai myöhemmin koulun

lasivitriiniin. Lapset saavat kertoa esineistään tarinoita. Voidaan myös arvuutella esineiden

käyttötarkoitusta. Keskustellaan siitä miten esineet on aikoinaan valmistettu ja mitä niiden tilalla

nykyisin on/käytetään.

Perinnekäsitöistä edetään muihin perinteisiin, varsinkin perinneleikkeihin. Niitä löytyy MLL:n

Lystiä leikkiä kirjasta

sekä esim. Suuresta leikkikirjasta. Leikitään joitakin perinneleikkejä,

esim. laululeikki Tulkaa lapset tulkaa tai Kehrätkäämme silkkilankaa, tasapainoleikki Ämmän

taakka tai otteluleikki Kannon vääntäminen.

6. tunti

Kalevala

Ohjelma: Tehdään ajatuskartta taululle luokan tiedoista Kalevalasta.

Luokkaan voidaan järjestää Kalevalaaiheisten

kirjojen esittely. Jokin vanha Kalevala (ja

Kanteletar ehkä), Jokin kuvitettu Kalevala, Suomen lasten Kalevala, Mauri Kunnaksen Koirien

Kalevala ja Carl Barksin Aku Ankkakirja,

joka on tehty Kalevalasta. Opettaja kertoo kirjoista

ja esittelee niitä ryhmälle.

Pienryhmittäin valitaan jokin kirjoista ja ryhmä lukee jonkin opettaja kyseisestä kirjasta

etukäteen valitseman pätkän. Ryhmä valmistaa omasta tarinastaan pienen näytelmän.

Näytelmän tekoon varataan aikaa niin, että se esitetään vasta seuraavalla ETtunnilla.

7. tunti

Kalevala

Ohjelma: Näytelmät Kalevalasta. Mikäli aikaa jää, opettaja voi esitellä taidekirjojen avulla

Kalevalasta tehtyjä taideteoksia. (Ateneum, Kansallismuseon katto, erilliset teokset)

8. tunti

Kaleva vs. euroopan maiden tarinat

Mikäli lapsilla vielä intoa riittää, voidaan Kalevalan tarinoihin tutustua myös internetin kautta.

Tarujen eurooppa –sivustolla (www.europeoftales.net) on esitetty Kalevalan lisäksi muutamia

muita euroopasta kotoisin olevia tarinoita. Eri ryhmät voivat ATKluokassa

tutustua yhteen

valitsemaansa Kalevalaiseen tarinaan sekä yhteen muuhun tarinaan.

Tutustumisen jälkeen voidaan tarinoita vertailla keskustelemalla. Valitaan myös jokaiselle

mieluisin tarina, perustellen.

Kokonaisuudessa on käytetty Rajamäen koulun opetussuunnitelmaa, koulun materiaaleja

”Kotiseutuopista”, Oikean ja väärän lukukirjaa, Lystiä leikkiä –kirjaa sekä Suurta leikkirjaa

sekä Tarujen eurooppa –sivustoa netistä.